Catherine Namugala
Catherine Namugala bụ onye ndọrọ ndọrọ ọchịchị Zambia. Ọ bụ osote onye isi oche nke ndị omeiwu Zambia. Onye isi ala Edgar Lungu họpụtara ya n'ọkwa ahụ, na 18 Septemba 2016. Ọ bụbu Minista nke Njem, Gburugburu Ebe Obibi na Ihe Ndị Dị n'Oké Ọdịdị na Cabinet Zambia. Ọ rụkwara ọrụ dị ka onye omeiwu (MP), na-anọchite anya Mafinga (nke a maara dị ka Isoka East) na ndị omeiwu Zambia site na 2001 ruo 2016.

Akụkọ Ọrụ 
Catherine Namugala jere ozi dị ka osote minista na-ahụ maka ihe gbasara mba ofesi site na afọ 2002 ruo afọ 2003. Site na 2003 ruo 2005, ọ rụrụ ọrụ dị ka osote minista maka mmepe obodo na ọrụ ọha na eze. N'afọ 2006, a họpụtara ya ọzọ ka ọ bụrụ onye omeiwu, na-anọchite anya Isoka East. N'afọ 2006, a họpụtara ya ka ọ bụrụ Mịnịsta na-ahụ maka mmepe obodo na ọrụ ọha na eze. Kemgbe ahụ, ọ rụrụ ọrụ dị ka osote minista n'ọfịs osote onye isi ala, tupu a họpụta ya ka ọ bụrụ minista na-ahụ maka njem nleta na gburugburu ebe obibi na 2008 Na Febụwarị 2010, e nyere Catherine Namugala onyinye Minista njem nleta nke Afọ, na-emeri ndị asọmpi isii si Ghana, Namibia, Sierra Leone, Tanzania, Uganda na Zimbabwe.

Na ntuli aka onye isi ala na nke ndị omeiwu N'afo nke Ọgọstụ 2016, Namugala onye soro na Movement for Multi-Party Democracy, họọrọ ịghara ịlụ ọgụ ọzọ n'oche ndị omeiwu ya. Kama nke ahụ, ọ kwadoro onye isi ala Lungu maka nhọpụta ọzọ maka Patriotic Front.

Nkọwa nke onwe 
Oriakụ Catherine Namugala alụghị di. Ọ bụ onye ótu Movement for Multiparty Democracy (MMD), otu ndọrọ ndọrọ ọchịchị.

Hụkwa 

 Kọmitii nke Zambia
 Nzukọ Mba (Zambia)

Ihe odide

Njikọ mpụga 

 Ebe nrụọrụ weebụ nke National Assembly (Parliament) nke Zambia
 Mgbanwe ihu igwe - Akụkọ Zambia
 Ms. Namugala na-eme ihe ngosi na New York
Mmadụ ndi di ndụ